এম এ সাঈদ

এম এ সাঈদ (জন্ম: ১৯৩৭ - মুত্য: ১২ জানুয়ারি ২০১৩) বাংলাদেশের একজন সাবেক পদস্থ সরকারি কর্মকর্তা এবং সাবেক প্রধান নির্বাচন কমিশনার। ২০০০ সাল থেকে ২০০৫ সাল পর্যন্ত এম এ সাঈদ প্রধান নির্বাচন কমিশনার হিসেবে দায়িত্ব পালন করেন। তার দায়িত্বকালে ২০০১ সালের জাতীয় নির্বাচন অনুষ্ঠিত হয়। 

 প্রাথমিক জীবন 
এম এ সাঈদ ১৯৩৭ সালে গোপালগঞ্জ জেলায় জন্মগ্রহণ করেন।Daily Manab Zamin | সাবেক সিইসি এমএ সাঈদ আর নেই

 কর্ম জীবন 
সাঈদ ১৯৬০ সালে পাকিস্তান সিভিল সার্ভিস (সিএসপি) পরীক্ষায় উত্তীর্ণ হয়ে প্রশাসন ক্যাডারে যোগদানের মাধ্যমে তার কর্মজীবন শুরু করেন। পরবর্তীতে তিনি মহকুমা প্রশাসক, জেলা প্রশাসক এবং সচিব হিসেবে বাংলাদেশ সরকারের গুরুত্বপূর্ণ দায়িত্ব পালন করেন। তিনি ২০০০ সালের ২৩ মে তারিখ বাংলাদেশের প্রধান নির্বাচন কমিশনার (সিইসি) হিসেবে দায়িত্ব গ্রহণ করেন এবং ২০০৫ সালের ২২ মে তারিখ এই পদ হতে অবসর গ্রহণ করেন। তার অধীনেই বাংলাদেশের অষ্টম জাতীয় সংসদ নির্বাচন ২০০১ অনুষ্ঠিত হয়।

 তথ্যসূত্র 

বিষয়শ্রেণী:১৯৩৭-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশের সরকারি কর্মকর্তা
বিষয়শ্রেণী:বাংলাদেশের প্রধান নির্বাচন কমিশনার
বিষয়শ্রেণী:গোপালগঞ্জ জেলার ব্যক্তি
বিষয়শ্রেণী:বাংলাদেশী সরকারি চাকরিজীবী